Šiaurės rytų Kaukazo kalbos
Šiaurės rytų Kaukazo kalbos, dar vadinamos Nachų-Dagestano kalbos (ady. Азгъэбзэ-Адыгэбзэхэр, rus. Абхазо-адыгские языки), kaspinės kalbos – lingvistinė kalbų šeima, paplitusi nedidelėje teritorijoje Rusijos Šiaurės Kaukaze bei gretimose teritorijose Azerbaidžane. Nors patogumo dėlei grupuojama su kitomis Kaukazo regiono kalbinėmis šeimomis (Šiaurės vakarų Kaukazo kalbomis ir kartvelų kalbomis), šių trijų lingvistinių šeimų tarpusavio giminystė nėra įrodyta. Kalboms būdinga ypač išvystyta priebalsių įvairovė, kuri kai kuriais atvejais siekia net 70 priebalsių, skirstomų į aspiruotus, neaspiruotus, abruptyvinius ir stipriuosius. Daiktavardžiai išlaikę klasių sistemą. Didžioji dalis gramatinio kaitymo atliekama gausių priesagų pagalba.